
Retningslinjer for fordeling av midler til mastergradsarbeid
Bakgrunn: 

I tråd med den nye  budsjettfordelingsmodellen  har instituttene fått ansvar for finansiering av mastergradsarbeidet.  ISA har studieplanfestet selvstandig datainnsamling for masteravhandlingen, samtidig som vi oppfordrer studentene til å reise utenlands. På bakgrunn av allmøte med studentene 9. mars, er det utarbeidet følgende retningslinjer som en prøveordning for 2004. En revisjon av retningslinjene bør finne sted ved slutten av høstsemesteret 2004.

1. Bruk lånekassen

Lånekassen gir stipend og ekstralån  i forbindelse med studier i utlandet.  F.eks. gir språkstudier ved et utenlandsk universitet kr 15 000 i språkstipend. Reise til lærested i utlandet dekkes  med 70/30 stipend/lån. Dersom dette kan kombineres med feltarbeid er dette økonomisk ganske fordelaktig  (se lanekassen.no). 

ISA  har søkt lånekassen om at studenter på masternivå skal kunne få lån/stipend i de to sommermånedene mellom 1. og 2. studieår, med referanse til at feltarbeidsmodulen  (SOA  3020) kan gå inn i sommerferien (siste frist for innlevering feltrapport 1 september). 

Med samme begrunnelse har ISA søkt lånekassen om at feltarbeid(SOA 3020) skal ivareta kravet om et helt semesters opphold i tilknytning til språkkurs. 

2. Søk sentrene.

Alle må søke strategimidler fra SEMUT/Samiske studier/Kvinnforsk/Roald Amundsen. 

Følg med på ISA hjemmeside  ”Nytt og nyttig”

3. Bruk utvekslingsordningene
Erasmus og Nordpluss gir muligheter for tilknytning til samarbeidsuniversiteter som kan kombineres med feltarbeid i en rekke land. Lånekassen gir lån og stipend til studier ved andre universiteter. Dette  kan også kombineres med feltarbeid. 

4. Støtte fra ISA

ISA setter også av penger til støtte. Det forutsetter at vanlige oppholdsutgifter dekkes av lånekassen. Ytterligere utgifter støttes slik:

· Det kan søkes om penger til driftsutgifter, altså merkostnader ved å gjøre feltarbeid. Beløpet kan dekke konkrete utgifter til datainnsamling, inkludert lokale reiseutgifter og ekstra oppholdsutgifter ved fravær hjemmefra (må begrunnes). Det gis ikke støtte til kost.  Øvre grense er  4 000.  

· I tilegg kan det søkes om et  variabelt beløp  som settes lik en reise frem og tilbake  fra felten (billett og forsikring). Der lånekassen gir reisestipend (70%) gis støtte til lånedelen (30%). Øvre grense er  8 000.   

· Det kan søkes ISA om penger for deltakelse på seminarer. Deltakelse på seminar må begrunnes ut fra direkte relevans for arbeid med avhandlingen, og sees i sammenheng med den øvrige bevilgningen.  

Tidsfrister: 15 desember (Innlevering SOA 3002), 1. mars, 15 september. 

Det stilles skjerpede krav til søknaden: Det må oppgis hvor det er søkt/planlegges søkt  om penger, og det må oppgis hva man får av støtte fra andre kilder. 

Budsjett må godkjennes av veileder. Billettkostnad må dokumenteres fra reisebyrå. 

Tromsø, 11.03.2004

	Mayvi Beathe Johansen
	

	administrativ leder
	

	
	

	
	


0

Det samfunnsvitenskapelige fakultet

Institutt for sosialantropologi

Universitetet i Tromsø, No-9037 Tromsø, tlf 77 64 40 00, e-post postmottak@uit.no, http://uit.no

administrativ leder Mayvi Beathe Johansen, tlf 77 64 45 91, faks 77 64 49 05, e-post mayvij@sv.uit.no 

side 2

